kardosdrur/scandi-wiki huggingface dataset:
Luciano Gallet

Luciano Gallet (født 28. juni 1893 i Rio de Janeiro, Brasilien - død 29. oktober 1931) var en brasiliansk komponist, dirigent og pianist. 

Gallet studerede klaver som barn , men kom på Instituto Nacional de Música hvor han studerede komposition hos Henrique Oswald. 
Han studerede harmonisering i Paris hos Darius Milhaud (1917). Han har skrevet orkesterværker, kammermusik, operaer, vokalmusik, religiøs musik, sonater for klaver etc. Gallet dirigerede koret og symfoniorkesteret på Instituto Nacional de Música.

Udvalgte værker 

 Tango-batuque (1919) - for orkester
 Elegi (1921) - for orkester
 Brasiliansk Dans (1921) - for orkester
 Turuna (1926) - for kammerorkester

Kildeangivelser 

Komponister fra Brasilien
Dirigenter
Pianister fra Brasilien
Ernani Aguiar

Ernani Henrique Chaves Aguiar (født 30. august 1950 i Petrópolis, Rio de Janeiro, Brasilien) er en brasiliansk komponist, dirigent, professor, lærer og musikolog.

Aguiar studerede komposition hos mange forskellige komponister i Syd Amerika og senere i Europa. Han studerede f.eks. direktion hos Sergiu Celibidache. Han har skrevet en sinfonietta, orkesterværker, operaer, korværker, instrumentalværker etc. 
Aguiar er professor og lærer i musik på Universidade Federal do Rio de Janeiro. Han har specialiseret sig i kormusik.

Udvalgte værker 

 Sinfonietta Prima (1990) - for orkester
 Salmo 150 (1993) - for kor
 Kantate O menino maluquinho (1989) - for kor og orkester
 Danse (1993) - for baryton og strygeorkester

Kildeangivelser 

Komponister fra Brasilien
Dirigenter
Personer fra Rio de Janeiro
Kilza Setti

Kilza Setti de Castro Lima (født 26. januar 1932 i Sao Paulo, Brasilien) er en brasiliansk komponist, pianist, professor, lærer og etnolog.

Setti studerede komposition på Conservatorio Dramatico y Musical of Sao Paulo hos Camargo Guarnieri og studerede senere i Lissabon, Portugal hos bl.a. Fernando Lopes-Graça. Hun har skrevet orkesterværker, elektronisk musik, kammermusik, folkloremusik, vokalmusik og værker for mange soloinstrumenter. Hun underviser som professor og lærer i komposition på Universidade Federal da Bahia og mange andre universiteter i Brasilien.

Udvalgte værker 
 Dois Corais mistos: Obialá Koro Yemanjá Oto (1958) - for orkester
 Folgança suite (1966) - for orkester
 Memória - for orkester
 Dois momentos (1972) - for blokfløjte

Kildeangivelser 

Komponister fra Brasilien
Pianister fra Brasilien
Professorer
Lærere
Etnologer
Personer fra São Paulo
Jyske mesterskab 1928-29 (fodbold)

Det jyske mesterskab i fodbold 1928-29 var den 31. udgave af turneringen om det jyske mesterskab i fodbold for herrer organiseret af Jydsk Boldspil-Union. AaB vandt turneringen for sjette gang. Vinderen af turneringen kvalificerede sig til Provinsmesterskabsturneringen 1928-29.

De tre bedste hold i hver af de to kredse kvalificerede sig oprindeligt til den efterfølgende Danmarksturneringen 1929-30. Efter sæsonafslutningen besluttede DBU dog at reducere Danmarksturneringen fra 25 til 10 hold. Det skete efter pres fra de københavnske klubber, som var utilfredse med det sportslige niveau, og at turneringen gav dem underskud. Det betød, at kun AaB og Horsens fS kvalificerede sig. AGF og Esbjerg fB måtte nøjes med at spille i den næstbedste landsdækkende række, Oprykningsserien 1929-30, mens Aalborg Freja og Fredericia BK blev udelukket fra at deltage.

Nr. seks i hver af de to kredse spillede en kvalifikationskamp mod finalisterne fra JBUs A-række. Brønderslev IF] rykkede ned efter at have tabt til Randers Freja.

JBUs Mesterskabsrække

Nordkredsen 
AGF, AaB og Aalborg Freja deltog samtidig i Danmarksmesterskabsturneringen 1928-29.

Sydkredsen 
Horsens fS, Esbjerg fB og Fredericia BK deltog samtidig i Danmarksmesterskabsturneringen 1928-29.

Finale 
Finalen mellem de to kredsvindere blev afgjort over to kampe på neutral bane. Den sidste kamp blev spillet foran et rekordstort publikum i Vejle.

AaB vandt finalen med tre point mod et.

Op- og nedrykningsslutspil 
Vinderen af JBU A-rækkens nordkreds, Randers Freja, spillede mod nr. seks fra nordkredsen i JBUs Mesterskabsrække, Brønderslev IF. Vinderen af JBU A-rækkens sydkreds, Vejen SF, spillede mod nr. seks fra sydkredsen i JBUs Mesterskabsrække, Vejle BK.

Randers Freja rykkede op i Mesterskabsrækkens nordkreds. Brønderslev IF rykkede ned.

Kilder

Øvrige kilder

Se også 
 Danmarksmesterskabet
 Provinsmesterskabsturneringen

Fodboldturneringer i Danmark
Tagalog

Tagalog kan henvise til:

Sprog
 Tagalog (sprog), et sprog, der tales i Filippinerne
 Gammel tagalog, en arkæisk udgave af sproget
 Batangas tagalog, en dialekt
 Filippinsk (sprog), standardudgaven af tagalog, der er Filippinernes officielle sprog
 Baybayin, et tagalog skriftsprog
 Tagalog (Unicodeblok)

Andet
 Tagalog (befolkningsgruppe), en stor etnisk gruppe i Filippinerne
 Sydlige Tagalog, en region i det sydlige Luzon, der er tagalog-folkets hjemland
 Republikken Tagalog eller Katagalugan, revolutionære regeringer under den filippinske revolution
 Tagalogkrigen, et andet ord for den filippinske revolution
Permittivitet

Permittivitet  (af lat.: permittere = tillade, overlade, lade gå gennem) er en materiale-afhængig værdi, der angiver, hvordan et elektrisk felt  spreder sig, og permitiviteten er fx med til at bestemme polariserbarhed og brydningsindeks. Den tilsvarende værdi for magnetfelter er permeabiliteten .

Vakuumpermittivitet og relativ permittivitet 
I vakuum har permittiviteten også en værdi, som kaldes for vakuumpermittiviteten , hvilket er en naturkonstant givet ved:

I materialer skrives den fulde permittivitet derfor ofte som et produkt:

hvor  er den relative permittivitet i forhold til vakuum.

Maxwells ligninger 

Permittiviteten indgår i Maxwells ligninger, hvor den i Gauss' lov bestemmer, hvor stort et elektrisk felt en ladningsdensitet  danner:

hvor  er nabla-operatoren. Den er også en del af Amperes lov med Maxwells udvidelse:

Ud fra disse ligniner, kan det kan vises, at de elektriske og magnetiske felter kan danne bølger - elektromagnetisk stråling inkl. synligt lys - med farten :

Lys bevæger sig altså langsommere i materialer med en højere permittiviteten.

Brydningsindeks 

I vakuum er farten af elektromagnetisk stråling:

hvilket er lysets hastighed i vakuum. Et materiales brydningsindeks  er forholdet mellem lysets hastighed i materiale og lysets hastighed i vakuum:

Det vil sige, at brydningsindekset kan skrives som:

hvor  er den relative permeabilitet. For mange materialer er denne dog tilnærmelsesvist 1, så udtrykket for brydningsindekset er:

Brydningsindekset stiger altså med permittiviteten.

Kapacitor 

Permittiviteten er også med til at afgøre kapacitansen  i en kapacitor. For en pladekapacitor gælder:

hvor  er det fælles areal for kapacitorens ledende plader, og  er afstanden mellem de ledende plader.

Kildehenvisninger 

Elektromagnetisme
ESC Clermont Business School

ESC Clermont Business School er en europæisk business school med campusser i Clermont-Ferrand. ESC Clermont blev placeret på en 95. plads blandt de europæiske business schools i 2019 af Financial Times. ESC Clermont har ligeledes et PhD-program såvel som adskillige Master-programmer inden for specifikke managementområder, såsom marketing, finans eller iværksætteri. 
ESC Clermont programmer har de tre internationale akkrediteringer AMBA, EPAS og AACSB. Skolen har over 13.000 alumner inden for handel og politik, herunder Jean-Pierre Caillard (CEO Groupe Centre-France La Montagne) og Claude Wolff (Borgmester i Chamalières).

Referencer

Eksterne henvisninger 

 Officiel website 

Uddannelsesinstitutioner i Frankrig
Madonna/luder-komplekset

Indenfor psykoanalytisk litteratur er et Madonna/luder-kompleks den manglende evne til at fastholde seksuel ophidselse i et fast, kærligt forhold. Det blev første gang identificeret af Sigmund Freud, under betegnelsen psykisk impotens. Dette psykologiske kompleks siges at udvikle sig i mænd, som ser kvinder som enten helgenagtige Madonnaer eller fornedrede prostituerede. Mænd med komplekset begærer en seksualpartner, som er blevet fornedret (luderen), mens de ikke kan begære den respekterede partner (Madonnaen). Freud skrev: "Hvor sådanne mænd elsker har de intet begær, og hvor de begærer kan de ikke elske." Den kliniske psykolog Uwe Hartmann skrev i 2009 at komplekset stadig "er meget fremherskende i nutidens patienter".

Begrebet bruges også i populærkultur, omend somme tider med en smule anderledes betydninger.

Henvisninger 

Psykoanalyse
Ved Stillebækken

Ved Stillebækken er en dansk tv-serie fra 1999 instrueret af Finn Henriksen og Lone Scherfig.

Handling 
Dale-slægten har ejet Dale Slot siden 1600-tallet. Nu er det baron Frits og nevøen Jørgen, der bor i det smukke slot. Frits' kone er død, og parrets eneste datter, Jutta, rejste for 10 år siden væk med en cirkusartist. Siden har baronen ikke hørt fra hende.
På Stillebækgården bor Claus og Kirsten med deres søn Knud. Men Stillebækgårdens rigtige hersker er faster Jette, en ondskabsfuld gammel kvinde, der gør livet surt for gårdens øvrige beboere og tjenestefolk.
Ringmøllen var engang sognets største virksomhed, men nu er ejeren, Dines Jarmer, blevet alvorligt syg, og virksomheden er på fallittens rand. Dines' søn, Palle, studerer i Frankrig, og datteren, Bodil, er på højskole. Den eneste, der er tilbage til at tage sig af Dines, er Olga. Hun kom som lille pige til Ringmøllen, da hendes forældre døde, og hun er vokset op sammen med Dines' egne børn.

Medvirkende 
 Mogens Pedersen
 Sanne Grangaard som Bodil Stillebæk
 Henrik Ipsen som Knud Stillebæk
 Olaf Johannessen som Ole Stillebæk
 Anette Støvelbæk som Martine Naur
 Thure Lindhardt som Hans Købke
 Morten A. Korch som Fortæller
 Stig Hoffmeyer som Claus Stillebæk
 Jesper Vigant som Palle Jarmer
 Preben Harris som Fritz Dale
 Peter Reichhardt som Jørgen Dale
 Julie Wieth Olga som Jarmer
 Jytte Kvinesdal som Caroline Løvbjerg
 Lone Lindorff som Kirsten Stillebæk

Referencer

Eksterne links 
 

Tv-serier fra Danmark
Tove Manswell

Tove Manswell f. Vinding (22. april 1920 i København, død 27. april 2022) var en dansk modstandskvinde og filmklipper (under navnet Tove Alice Fenger Palsbo).

Under besættelsen gik hun ind i modstandsbevægelsen, hvor hun blandt andet fungerede som lokkedue til at lokke hipoer i fælder og var desuden aktiv i likvideringer.

Hun læste ved Polyteknisk Læreanstalt og blev gift med civilingeniør Rasmus Fenger og senere med filminstruktør Ole Palsbo. Som filmklipper var hun bl.a. beskæftiget med filmene Kampen mod uretten (1949) og Familien Schmidt (1951).

I 2018 var hun hovedperson i DR-dokumentarfilmen Skøn, skæv og 98.

Referencer

Eksterne henvisninger 
 

Modstandsfolk fra Danmark
Hundredårige
Filmklippere fra Danmark
Personer fra København
Sankt Sørens kilde

Sankt Sørens kilde i Rye Sønderskov lige nordvest for Gammel Rye var en helligkilde der havde ry for at have udvirket en del mirakler gennem tiden. Kilden som valfartsmål kendes tidligst fra en skriftlig kilde fra 1405, hvor rigsråd Jens Nielsen Løvenbalk udstedte et brev på, at sende folk på pilgrimsfærd bl.a. til Rye, som bod for et drab. Den præcise placering af den middelalderlige kilde er ikke sikker, da bakkerne omkring Gl. Rye er rige på kildefremspring, og en af disse er i dag lagt i rør og betjener turister som Skt. Sørens Kilde, og stedet med stedet er fredet som kulturarv. Vest for anlægget en opretstående kampesten med indskriften  KILDENS VÆLD/VED BAKKENS FOD/VIET TIL SCT SØRENS ÆRE/SYGE SOM MAN/DID MON BÆRE/DRAK SOM VAND/AF LIVETS FLOD. 

I 1400-tallet øges pilgrimsstrømmen til kilden og hermed skabes kommercielle muligheder for landsbyen, Sankt Sørens Kirke og Øm Kloster, der ejede Gl. Rye. Kildemarkeder opstod tre gange årligt på følgende dage: 1. maj (Valborgsdag), 14. september (Korsets ophøjelse) og 23. oktober (St. Sørens dag).

Sankt Søren
Sankt Søren eller Skt. Severin, som han også kaldes, var ifølge en af flere legender en bondedreng, der fik en vision, mens han pløjede familiens mark ved Gl. Rye. Han drog på pilgrimsfærd og endte med at blive biskop i Køln i Tyskland. En anden legende omtaler Skt. Søren som biskop Severin af Bordeaux i Frankrig. At en biskop med navnet Severin blev begravet i Køln ca. år 300 synes dog at være sikkert, og herfra kom i 1100-1200-tallet hans r til Norden.

Hvorfor kilden fik navn efter den hellige biskop, vides ikke, men sikkert er, at tusindvis af mennesker i middelalderen valfartede til helligkilden, der havde ry for at kunne helbrede især øjensygdomme. Kildens ry strakte sig langt ud over Gl. Rye sogns grænser, og landsbyens placering på en ældgammel rute, der krydser de komplicerede vandskel ved Faldgårde og gik videre mod vest mod det vigtige valfartsmål ved Karup, har helt sikkert spillet en betydelig rolle for Gl. Ryes udvikling og kildens betydning.

Kilder og henvisninger

"Danmarks Kirker", 1992 Århus Amt bd. 40. Nationalmuseet
Liebgott, Niels-Knud 1982: "Hellige mænd og kvinder", Wormianum 

Lokaliteter i Skanderborg Kommune
Sørens
Sørens
Le Havre (flertydig)

Le Havre er en by i det nordvestlige Frankrig.

Le Havre kan også referere til:
 Le Havre (film) − en finsk/fransk/tysk film fra 2011 af Aki Kaurismäki
 Le Havre (brætspil) − et brætspil fra 2007 om udviklingen af byen Le Havre
 Le Havre AC − en fodboldklub fra Le Havre
Nævebold

Nævebold er et boldspil for to hold, der skiftevis skal slå en bold over et net til modstanderens banehalvdel. Nævebold minder om volleyball, men spilles med lukkede hænder.

Kilder 

Boldspil
Georg Tscherning

Georg Tscherning var en dansk entreprenør (født 2. december 1931, død 20. november 2018) der i 1975 startede sin virksomhed ved at købe sin første gravemaskine. Dette har sidenhen udviklet sig til et, af de største nedrivningsfirmaer i danmark.

Georg Tscherning overdrog virksomheden Tscherning til sønnen Søren som overtog posten som direktør i 1997. Af de større opgaver som Tscherning har udført, kan blandt andet nævnes sprængningen af Køgevejens Gasbeholder og den største private nedrivning nogensinde i Danmark, Københavns Postcenter som blev revet ned i 2019. Tscherning Holding A/S er hjemmehørende i Hedehusene. 

Georg havde udover sit virke som maskinudlejer og entreprenør,  malet og lavet skulpturerer. Disse blev blandt andet udstillet på Kunstforeningen Gl. Strand i København igennem en årerække.

Tschernings familie er ikke en del af den mere kendte Tscherning del som krigsminister Anton Frederik Tscherning tilhører.

Kilder og henvisninger

Entreprenører fra Danmark
Amrum Banke

Amrum Banke (på tysk Amrumbank, på nordfrisisk Oomrambeenk) er en lavvandet sandgrund beliggende 11 sømil vest for friserøen Amrum. Banken har en vanddybde på mindre end 10 meter og strækker sig i sydsydvestlig retning over 12 sømil. Den omgivende havbund flader her kun meget gradvist ud. Langs indersiden er grunden mere stejlt afgående, hvorved der dannes en rende. Revlerne består af grovt sand med småsten.

I perioden fra 1908 til 1939 lå her et fyrskib for at advare skibstrafikken om revet. Nu er banken sikret ved kardinalafmærkninger.

Omtrent 10 sømil sydvest for banken oprettes havvindmølleparken Amrumbank Vest.

Noter 

Rev
Sandbanker
Banke
Svit

Svit er en by og kommune i distriktet Poprad i regionen Prešov i det nordlige Slovakiet. Den ligger 330 kilometer fra den slovakiske hovedstad Bratislava. Svit er beliggende på sletten syd for bjergkæden Tatra.  Byen har et areal på 4,5 km² og en befolkning på  indbyggere.

Referencer

Eksterne links 
 

Byer i Slovakiet
Vintersportssteder i Slovakiet
Tatrabjergene
Provinsmesterskabsturneringen 1928-29

Provinsmesterskabsturneringen 1928-29 var den 16. udgave af en fodboldturnering for herrer organiseret af DBU, hvor den bedste klub fra hver af de fem lokalunioner kæmpede om Provinsmesterskabet. Turneringen blev vundet af B 1901 for syvende gang.

1. runde

2. runde

Finale 
Der blev scoret 14 mål, hvilket er det højeste antal mål scoret i en finale i turneringens historie.

Kilder

Kilder/henvisninger 
 Johannes Gandil (1939): Dansk fodbold, Sportsbladets forlag.
 Frits Ahlstrøm (1990): Guinness Fodboldbog 1990, Lindhardt og Ringhof.

Se også 
 Provinsmesterskabsturneringen
 Københavnsserien

Fodboldturneringer i Danmark
DBU
Frænfjorden

Frænfjorden er en fjord i  den tidligere Fræna, nu Hustadvika kommune i Møre og Romsdal fylke i Norge. Fjorden går 12 kilometer mod øst  til Malmefjorden i bunden af fjorden.

Fjorden har indløb mellem Hamneneset i nord og Vågøya i syd. Lige øst for Hamneneset ligger bygden Tornes og på nordsiden lidt længere inde ligger Elnesvågen, som er administrationsby i   kommunen. Syd for Elnesvågen ligger en række småøer midt i fjorden. Disse er Ålvaren, Nordøya, Langøya, Forøya, Svinøya, Beøya, Langholmen og Kjerringholmen. Sydøst for Beøya ligger indløbet til Malmefjorden, som går ind til bygden med samme navn.

På nordsiden af fjorden går riksvei 663 ud til Elnesvågen, mens riksvei 664 fortsætter langs fjorden til Tornes.

Kilder og henvisninger 

Fjorde i Møre og Romsdal
Hustadvika
Tibor Sarai

Tibor Sarai (født 10. maj 1919 i Budapest, Ungarn - død 11. maj 1995) var en ungarsk komponist, professor, lærer og violinist.

Sarai studerede som ung violin, men slog senere over i komposition, som han studerede privat hos Pal Kadosa. Han underviste som lærer på Musikkonservatoriet i Budapest og senere som lærer og professor på Budapest Musik Akademi. Sarai har skrevet 3 symfonier, orkesterværker, kammermusik, instrumentalværker, korværker, vokalmusik etc. Han havde administrative stillinger feks. i det Ungarske Kulturministerium og på Ungarsk Radio.

Udvalgte værker 

 Symfoni nr. 1 (1965-1967) - for orkester
 Symfoni nr. 2 (1972-1973) - for sopran og orkester
 Symfoni nr. 3 (1987) - for orkester

Eksterne henvisninger 
 OM Tibor Sarai på www.musicweb-international.com

Komponister fra Ungarn
Professorer
Lærere
Violinister
Jozsef Soproni

Jozsef Soproni (født 4. oktober 1930 i Sopron, Ungarn, død 24. april 2021) var en ungarsk komponist og professor.

Soproni studerede komposition på Budapest Musikakademi hos Janos Viski. Han underviste som lærer i rytmik og komposition på Musikkonservatoriet i Budapest og senere som professor i kontrapunkt, rytmik og teori på Budapest Musikakademi.
Soproni har skrevet 7 symfonier, orkesterværker, kammermusik, koncertmusik, opera, instrumentalværker, vokalmusik etc.

Udvalgte værker 

 Symfoni nr. 1 (1975 rev.1980) - for orkester
 Symfoni nr. 2 "Årstiderne" (1977) - for orkester
 Symfoni nr. 3 (1979-80) - for kvindestemme, bas, baryton, kor og orkester
 Symfoni nr. 4 (1994) - for orkester
 Symfoni nr. 5 (1995) - for orkester
 Symfoni nr. 6 (1995) - for orkester
 Symfoni nr. 7 (1999) - for orkester
 Violinkoncert (1982-83) - for violin og orkester

Eksterne henvisninger 
 Om Jozsef Soproni på www.musicweb-international.com

Komponister fra Ungarn
Professorer
Lærere
Istvan Lang

Istvan Lang (født 1. marts 1933 i Budapest, Ungarn, død 23. oktober 2023) var en ungarsk komponist.

Lang studerede komposition på Franz Liszt Musik Akademi (1950-1958) hos János Viski og senere hos Ferenc Szabó.
Han skrev syv symfonier, orkesterværker, kammermusik, scenemusik, Elektronisk musik, vokalmusik etc.
Langs kompositionsstil var inspireret af Pierre Boulez og Arnold Schönberg.

Udvalgte værker 

 Symfoni nr. 1 (1965) (tilbagetrukket) - for orkester
 Symfoni nr. 2 (1972-74) - for orkester
 Symfoni nr. 3 (1981-82) - for orkester
 Symfoni nr. 4 (1983) - for orkester
 Symfoni nr. 5 (1991-92) - for sopran og orkester
 Symfoni nr. 6 (1991-92) - for orkester
 Symfoni nr. 7 (1995-96) - for sopran, alt, klaver og orkester

Referencer

Eksterne henvisninger 
 Om Istvan Lang på www.musicweb-international.com

Komponister fra Ungarn
Gyula Beliczay

Gyula Beliczay (Julius Von) (født 10. august 1835 i Komárom, Ungarn, død 30. april 1893) var en ungarsk komponist, pianist, professor, lærer, dirigent og ingeniør.

Beliczay studerede i sin ungdom klaver og komposition i sin hjemby. Han blev oprindeligt uddannet som ingeniør i Wien (1851-1857), men studerede herefter komposition samme sted privat hos bl.a. Joachim Hoffmann og Franz Krenn. Beliczay har skrevet 2 symfonier, orkesterværker, kammermusik, religiøsmusik, klaverstykker og vokalmusik etc. Han var ven med Richard Wagner og Franz Liszt, som prægede hans kompositions stil. Beliczay var professor og lærer i komposition på Musikkonservatoriet i Budapest.

Udvalgte værker 

 Symfoni nr. 1 (i D-mol) (1887) - for orkester
 Symfoni nr. 2 (i D-dur) (1892) - for orkester

Eksterne henvisninger 
 Om Gyula Beliczay på www.musicweb-international.com

Komponister fra Ungarn
Pianister fra Ungarn
Professorer
Lærere
Dirigenter fra Ungarn
Ingeniører
György Kosa

György Kosa (født 24. april 1897 i Budapest, Ungarn - død 16. august 1984) var en ungarsk komponist, pianist, dirigent, professor og lærer.

Kosa blev som ti årig elev af Bela Bartok, og studerede senere på Musikkonservatoriet i Budapest hos bl.a. Zoltan Kodaly. Kosa studerede også klaver hos Ernő Dohnányi. Han har skrevet 9 symfonier, orkesterværker, kammermusik, operaer, balletmusik, korværker, vokalmusik etc. Kosa underviste og var professor i klaver på Musikkonservatoriet i Budapest.
Han optrådte også som omrejsende koncertpianist og dirigerede teaterorkestret i Budapest. Han hører til de vigtige komponister i Ungarn i den sene halvdel af det 20. århundrede.

Udvalgte værker 

 Symfoni nr. 1 (1920) - for orkester
 Symfoni nr. 2 (1927) - for orkester
 Symfoni nr. 3 (1933) - for orkester
 Symfoni nr. 4 (1934) - for orkester
 Symfoni nr. 5 (1937) - for orkester
 Symfoni nr. 6 (1947) - for orkester
 Symfoni nr. 7 (1957) - for orkester
 Symfoni nr. 8 (1959) - for orkester 
 Symfoni nr. 9 (1969) - for Orkester''

Eksterne henvisninger 
 om György Kosa på www.musicweb-international.com

Komponister fra Ungarn
Pianister fra Ungarn
Dirigenter fra Ungarn
Professorer
Lærere